
SE 


VULNERIBUS  SCLOPPETICIS 
EXTREMITATUM 


COMPLECTENS. 


AUCTORE  ANDRE  A  THOMPSON. 


Ab  primis  diebus,  quando  milites  pulvere 
nitrato,  bello  exardente,  uti  coeperunt,  com¬ 
plures  chirurgi  conati  sunt  recensere  phae¬ 
nomena  horum  vulnerum,  de  quibus  nunc 
sumus  scripturi ;  sed  olim  auctores  medici 
gravissime  videntur  erravisse  de  natura  eo¬ 
rum,  ea  esse  semper  vitiata  veneno  creden¬ 
tes,  quod  saepe  rigoribus,  syncope,  et  aliis 
affectionibus  generis  nervosi  comitantur  ^ 

ideoque  laminas  candentes  partibus  laesis 
adhibere,  et  situm  vulneris  oleo  bulliente 
et  terebinthina  adurere  solebant :  usque 
Pare,  ille  celeber  chirurgus,  dederat  animum 
ad  ea  investiganda;  ille  primus  omnium, 
haec  dira  et  periculosa  remedia  omisit,  et 
clarissime  errores  priorum  hos  morbos  trac¬ 
tando  ostendit. 

Bella  sanguinea,  quae  nuper  in  Europa, 
et  nonnullis  aliis  partibus  orbis  terrarum 
gerebantur,  chirurgis  militaribus  multum 
de  vulneribus  scloppeticis  suppeditabant ; 
unde  potuerunt  plurimum  scientiae  utilissi¬ 
mae  acervo  prius  collecto  de  hac  re  adjice¬ 
re.  Ex  horum  scriptis,  maxime,  quaedam 
de  vulneribus  extremitatum  pro  argumento 
Dissertationis  meae  Inauguralis  conabor  col¬ 
ligere,  quod  spatium  hujus  opusculi,  de  illis 
totius  corporis  humani,  prohibet  tractare. 
Etiam  inductus  sum  agere  de  iis,  quia  dum 

fui  Chirurgus  Secundus  Legionis  Trigesimae 
Quartae  peditum,  tres  annos  in  Hispania  et 
Gallia,  multa  exempla  sese  mihi  obtulerunt, 
et  quibus  sedulo  mentem  meam  incubui. 

Aliud  me  inducit  de  his  vulneribus  age¬ 
re,  nempe  quod,  lites  inter  chirurgos  saepe 
ortae  sunt  de  amputatione  in  campo  prae¬ 
lii. 


Auctores  verbis  sequentibus  vulnus  de¬ 
lineant  :  Soluta  unio  recens,  cruenta,  par- 
tis  mollis,  a  corpore  duro  moto.” 

Haec  definitio  mihi  videtur  bene  selecta 
esse,  ut  integra  sanitate,  omnes  partes  mol¬ 
les  corporis,  vasis  sanguineis  innumeris,  sup¬ 
peditantur,  et  praeditae  sunt  vi  resiliendi, 
deinde  quamprimum  unio  soluta  est,  margi¬ 
nes  vulneris  mutuo  a  se  recedunt,  et  san¬ 
guis  plus  aut  minus  e  vasis  exit,  sed  ex  his 

vulneribus  plerumque  in  exigua  quantitate, 
effluit. 

Primo  aspectu,  maximi  momenti  est 
scire  chirurgo,  quantum  detrimenti,  laeso 
membro  a  vulnere  efficitur.  Sed  infeliciter, 
vulneratas  est  difficillimum  cognoscere  par¬ 
tes,  quod  quidem  horum  inter  phaenomena 
vulnerum,  maxime  extat  insigne,  priusquam 
suppuratio  accedit,  et  partes  mortuae  inci¬ 
piunt  decidere.  Vis,  qua  res  sunt  adactae 
contra  corpus,  ita  structuram  partium  vici¬ 
narum,  laedit,  functionesque  ab  earum  in¬ 
tegritate  pendentes,  ut  symptomata  haud 
sese  ostendere  possunt,  quibus,  pro  certo, 
natura  eorum  sit  cognita,  nam  saepe  aeger 
nullum  dolorem,  vel  nihil  aliud  quam  stu¬ 
porem  artus  sentit. 


Haec  vulnera  induunt  species  secundum 
magnitudinem  et  genus  causarum,  ab  qui- 

bus  origines  ducunt ;  quippe  hae  insigniter 
discrepant,  quales  glandes  e  scloppo  projec¬ 
tae,  vel  globi  ferrei  e  tormentis  explosi,  et 
aliquando  fragmenta  ligni,  lapidum,  &c. 

Haec  vulnera,  rarissime,  inflammatione 
adhaesiva,  sanantur,  propterea  quod,  vi  vi¬ 
tali  partis  laesae  perdita,  nova  actione  opus 
est,  ad  reparandum  damnum  substantiae 
amissae.  Natura  hanc  rem  peragit  granu¬ 
lationibus,  ut  nunc  dicuntur,  quae,  serius 
vel  ocyus,  infra  partem  mortuam,  enascun¬ 
tur,  et  sensim  cavum  vulneris  implent,  quod 
postremo  cicatrice  obducitur. 

Quando  vulnus  uno  orificio  tantum  in¬ 
struitur,  plerumque  corpora  aliena  reperta 
sunt  in  eo  latentia :  haec  praesertim,  si 
scabra,  semper  dolorem,  spasmos  extremi¬ 
tatis,  et  nonnunquam  fluxum  sanguinis, 
procreant;  sic  sanationem  morantur,  et  cer- 

te  jure  maximam  attentionem  chirurgi  vin¬ 
dicant. 

Vulneribus  duo  orihcia  habentibus,  aper¬ 
tura  qua  globus  penetraverit,  queat  dignos¬ 
ci  ab  alia,  nam  angustior  est,  et  pars  videtur 
quasi  depressa,  dum  alia  grandior  est,  et 
pars  circumdata  formam  conicam  induit ; 
sed  pro  rata  parte,  facilior  sanatu. 

Vulnus,  quod  ab  tormentis  displosis  ori¬ 
tur,  profecto  gravissimum  est,  et  valde  dis¬ 
simile  est,  aliis  supra  dictis  ;  in  his  plerum¬ 
que  artus  penitus  ab  corpore  sejungitur,  vel 
partes  molles  ab  osse  lacerantur,  quod  longe 
lateque  frangitur,  genus  nervosum  valde 
perturbatur,  aegri  vultus  fit  pallidus,  labo¬ 
rat  magna  anxietate  :  et  nonnullis  casibus 
facies  Hippocratica  adest,  pulsus  parvus  est, 
summa  cutis  gelido  madore  obducta  est,  et 
brevi  tempore  amica  mors  finem  aerumnis 

ejus  imponit.  In  his  exemplis  raro  accidi t, 
ut  sanguis  ex  ore  vulneris  ulla  copia  pro¬ 
fluit,  nam  in  hocce  situ  vidi  multos  saucia¬ 
tos  in  certamine  de  Vittoria  (ut  dicitur)  et 
aliis  praeliis,  et  secundo  die  post  pugnam 
Orthez,  militem  e  legionibus  Gallorum  re- 
peri,  cui  crus  infra  genu  direptum  erat,  ic¬ 
tu  globi  tormenti,  et  nulla  haemorrhagia 
sequuta  intervallo,  quamvis  nihil  factum 
erat  ad  hanc  rem  praeveniendam. 

Haemorrhagia,  rarissime  ostendens  sese, 
statim  vulnere  inflicto,  habetur  pendere,  ab 
lateribus  arteriarum  arctissime  appositis,  et 
vi  resiliendi  in  substantia  cellulari  recon¬ 
dentibus  sese ;  his  modis  oscula  earum 
clauduntur,  quae  postea  cuneolo  sanguinis 
coacti  implentur. — Artus  incisus  semper 
hanc  speciem  ostendit.  Attamen  non  du¬ 
bitandum  est,  quin  commotio,  qua  corpus 
afficitur,  compescere  fluxum  sanguinis  opi- 

tuletur.  Quamprimum  inflammatio  superve¬ 
nit,  vasa  a  torpore  reviviscunt,  et  partes 
sphacelo  affectae  una  cum  coacto  sanguinis 
posito  in  ostiis  arteriarum  decidunt,  inter 
suppurandum  5  deinde  nihil  superest  ad 
fluxum  sanguinis  praeveniendum,  ruit  in¬ 
signi  vi,  et  brevi  mortem  inducturus,  nisi 
propria  remedia  usurpata  sint,  in  ipso  tem¬ 
poris  articulo. 

Nunc  liceat  mihi  in  hoc  loco  narrare 
exempla  duo  quae  vidi. 

Frimim,  Praefectus  militaris  vulnus 
scloppeticum  accepit,  quod  injuriam  popli¬ 
ti  ferebat,  sed  tunc  temporis  quantitas 
sanguinis  amissa  quidem  fuit  adeo  parva,  ut 
vulnus  leviter  sanatum  erat.  Infelix  postea 
convaluit  usque  circiter  sextum  diem,  quum 
haemorrhagia  valde  profusa  supervenit.  In 
hoc  statu  rerum,  artus  fuit  sublatus  manu 

chirurgi,  unicum  remedium  servandi  vitam 
aegri.  Situ  vulneris  postea  secto  scalpello? 
arteria  poplitea  laesa  apparebat. 

Secundum,  Casus  sequens  ob  raritatem 
ejus,  mihi  videtur,  hoc  loco  narratione  dig¬ 
nus.  Miles  glande  plumbea  emissa  vulne¬ 
ratus  est,  quae  os  femoris  circiter  mediam 
partem  fregit ;  pars  ossis  laesa  usitatis  rebus 
celeriter  sanata  erat,  sed  una  nocte,  sex 
hebdomadas  post  injuriam  acceptam,  ingens 
fluxus  sanguinis  accessit,  et  mane  in  lecto 
defunctus  fuit  inventus.  Dissectio  femoris 
in  hoc  exemplo  frustum  asperum  ossis  pate¬ 
fecit,  contra  quod,  vi  micandi,  arteria  femo¬ 
ralis  per  tunicas  ejus  omnino  atterebat  j  sic 
mortis  causa  manifesta  fuit. 

RATIO  MEDENDE 

Primum  consilium  ad  vulnera  sanandum, 
est,  corpora  aliena  illico  ab  partibus  inter 
quas  adacta  auferre,  digitis  vel  ope  forcipis, 
si  ea  possunt  pertingi ;  propterea  quod,  dum 
haec  infixa  in  vulnere  supersunt,  vix  et  ne 
vix  quidem  id  possit  valere.  Attamen  si 
latent  profunda,  et  magnae  incisurae  exi¬ 
guntur  cultro,  priusquam  queant  extrahi, 
deinde  melius  est  expectare  usque  suppura¬ 
tio  supervenit,  quum  tum  facile  segregan¬ 
tur  ;  postea  quies  danda  est  artui ;  et  cata¬ 
plasma  calidum  parti  affectae,  ad  festinan¬ 
dam  separationem  escharae,  assiduo  debet 
applicari. 

Si  symptomata  inflammationis  violentae 
postea  supervenirent,  sanguis  detrahendus 

est,  catharticis  lenibus  solicitanda  est  alvus, 
et  alia  remedia,  quae  idonea  sunt  in  morbis 
ordinis  phlegmasiarum,  adhibenda  sunt. 

Quando  tumor,  rubor,  et  alia  indicia 
inflammationis  desinunt,  granulationes  in 
vulnere  enascuntur,  pus  perducitur,  et  po¬ 
tissimum  si  debilitas  adsit,  deinde  licet  ad^ 
hibere  cinchonam  cum  acido  sulphurico  : 
victum  oportet  esse  nutrientem,  et  pauci 
cyathi  vini  generosi  quotidie  prosunt. 

Si  remedia  jamjam  dicta  perite  adhibi¬ 
ta  fuerint,  plerumque  brevi  tempore  aeger 
gaudebit  sanitate,  dummodo  partes  muscu¬ 
losae  et  integumenta  tantum  laesa  fuissent. 

Dum  fluxus  sanguinis  raro  in  his  vulne¬ 
ribus  superveniat,  sedulo  debemus  quaerere, 
sive  an  truncus,  an  rami  arteriarum,  laesi 
fuerint ;  et  si  ita  res  se  habeat,  illico  tena^ 


12  TENTAMEN  INAUGURALE 

culo  apprendantur,  et  rite  ligatura  circum¬ 
dentur  ;  et  aliquando  necesse  erit  vulnus 
ampliandum,  priusquam  hoc  remedium  ad¬ 
hibere  possumus. 

Nonnulli  auctores  suadent,  omnia  haec 
vulnera  scalpello  aperiri,  consilio  ut  dicunt 
a  symptomatis  periculosis  cavendi,  et  cura¬ 
tionem  festinandi ;  et  certe  ad  corpora  ali¬ 
ena  extrahenda,  vel  ligaturam  vasis  laesis 
adhibendam,*  incisiones  aliquando  postulan¬ 
tur  ;  sed,  me  judice,  nisi  in  his  exemplis, 
nunquam  debent  adhiberi. 


QUAEDAM  DE  AMPUTATIONE  ARTUUM. 


Ex  omnibus  remediis,  quae  in  auxilium 
vocata  sunt,  ad  vulnera  sananda,  nulla  jure 
habenda  tam  magni  momenti  quam  quaestio 


DE  VULNERIBUS  EXTREMITATUM.  VS 


de  amputatione  membri  in  campo  praelii, 
et  de  qua  nunc  pervenimus  tractare. 

De  hac  diu  acriter  erat  litigatum  apud 
chirurgos  celeberrimos,  et  etiam  ad  hunc 
diem  credo  perpaucos  esse,  qui  omnino 
de  hac  re  conveniunt ;  scilicet  sive  artus 
debet  tolli  arte  sine  mora^  antea  febris  symp¬ 
tomatica  supervenit,  sive  tribus  hebdoma¬ 
dis  praeteritis  post  injuriam  receptam. 

Rebus  ita  sese  habentibus,  experientia 
sola  possit  hanc  litem  componere,  et  ni  fal¬ 
lor,  observationes  eximiae  M.  Larrey,  Pri¬ 
mi  Chirurgi  in  .exercitu  Galliae,  in  opere 
vocato  “  Campagnes  et  Memoires  de  Chirur-^ 
gie  JMilitaire,^^  et  etiam  Domini  Guthrie 
viri,  sine  dubio,  experti  in  arte  chirurgica, 
qui  perspicue  ostenderunt  necessitatem  am¬ 
putandi  artus  in  campo  praelii. 


*  Guthrie  on  Gun-shot  Wounds. 

Quamprimum  miles  vulnus  acceperit^ 
multa  diligenter  consideranda  sunt,  qualia 
natura  partis  regionis  in  qua  pugnatur,  et 
commoda  derivata  sauciatis  in  hoc  situ,  &:c. 
priusquam  chirurgus  debet  confugere  ad 
detruncandum  membrum  ;  quia,  ut  est  longe 
gravissima  operatio  omnium  in  arte  medica, 
ideoque  certe  nunquam  debet  perfici  nisi 
periculum  mortis  avertere.  Si  nulla  spes 
servandi  membrum  restat,  sed  quodam  tem¬ 
pore  futuro  amputandum  est,  credo  pleros- 
que  chirurgos,  saltem  Exercitus  Britannici, 
his  diebus  in  hoc  convenire,  nempe,  offici¬ 
um  esse  perficere  amputationem,  inter  spa¬ 
tium  viginti  quatuor  horarum,  ab  tempore 
quo  vulnus  acceptum  erat.  Haud  pauca 
argumenta  sese  offerunt  hanc  sententiam 
sustinere. 

Trimo.  Vulnus  quod  longo  tempore 
non  potuit  sanari,  et  sine  aerumnis  acer- 

bissimis  et  anxietate  aegri,  mutatur  in  unum 
quod  brevi  convaluit;  ob  quam  causam, 
periculum  haemorrhagiae,  gangraenae  no- 
socomialis,  turbaeque  morborum,  quae  ori¬ 
untur  in  aedibus  confertis  hominibus  sauci¬ 
atis,  evitantur  :  et  dignum  est  notatu,  hanc 
operationem  saepe  efficere.  Tetanus  quo 
minus  superveniat. 

Secundo.  Debemus  in  animis  versari 
perattente,  molestiam  vehendi  infortunatos 
equis  et  vehiculis  ab  campo  certaminis  ad 
nosocomium  militare,  fortasse  iter  longum, 
et  intempestate  coeli,  per  vias  asperas,  et 
dolorem  quem  miserrimus  patitur,  ab  ossi¬ 
bus  fractis  disjunctis,  quassatione  currus. 

Tertio.  Quando  milites  in  manibus 
hostium  cogimur  linquere  ;  nam  hi  viri  qui 
amputationem  toleraverunt,  priusquam  aux¬ 
ilio  chirurgi  adjuvantur,  nonnullos  dies,  mi- 

nore  incommodo,  quam  aliter  possunt  re» 
stare. 


His  rebus  perpensis,  nunc  ordine  proximo 
pergo  disserere  in  paucis  verbis  de  casibus 
opem  cultri  postulantibus.  De  hac  re,  in¬ 
ter  omnes  medicos,  sive  monent  amputatio¬ 
nem  perfici  sine  mora,  sive  aliter,  satis  con¬ 
venit. 

t 

Primo.  Si  quando  portio  artus  omnino 
ab  alia  parte  dilaceratur,  globo  tormenti,  vel 
alia  causa  ;  tum  hac  operatione  opus  est, 
quippe  scissurae  quae  exiguntur,  scindendo 
superficies  inequales  musculorum  et  ossium, 
non  minus  dolorificae  sunt,  quam  amputatio, 
et  etiam  vulnus  citius  sanabitur. 

Secundo.  Fractura  ossis  femoris  vel 
brachii,  et  eodem  tempore  vulnere  arteriae 
femoralis  vel  brachialis  comitante  ;  tum  am- 

putatio  est  unica  spes  servandi  vitam  mi¬ 
seri. 

Tertio,  Fractura  amborum  ossium  cru¬ 
ris,  et  maxime  si  erit  conjuncta  cum  plaga 
arteriae  tibialis  anticae  vel  posticae,  quod 
plerumque  accidit :  quia  experientia  facit 
nos  certiores  gaq^raenam  cruris  superve¬ 
nire. 

Quarto,  Vulnera  articulorum  majorum. 
Quoniam  bene  notum  est  omnibus  quantum 
periculi  vitae  accedit,  quum  inflammatio 
has  partes  occupavit,  et  sensibilitas  earum 
tam  magna  est,  ut  contactus  ams  solum, 
symptomata  periculosa  creat.  Doctor  Mon- 
ro  tertius,  ille  eruditus  et  illustris  Professor 
de  Anatomia  et  Chirurgia,  clare  hanc  rem 
ostendit  in  praelectionibus, 

Quinto,  Magna  parte  musculorum  cum 

c 

vasis  insignibus  artus  laesis  ;  quamvis  os  pa«« 
titur  nullam  injuriam. 

Postremo.  Dominus  Guthrie  opinatur, 
ubi  et  arteria  et  vena  femoralis  glande 
plumbea  vulnerantur,  rami  anastomatici  pa¬ 
rum  valent  sustinere  vitam  extremitatis,  et 
pars  cito  in  gangraenam  flabitur. 

Nunc,  his  rebus  praemissis,  opiniones 
horum  auctorum,  qui  laudant  amputationem 
factam  illic o  injuria  recepta,  ineam  ;  et  pri¬ 
mus  Pott,  nam  praeteribo  scripta  illorum 
praecedentium  eum.  Ille  vir  ingeniosus  et 
solertissimus  chirurgus,  de  fracturis  ossium 
compositis  loquens,  ni  fallor,  perspicue 
comprobavit,  non  solum  commodum  deriva¬ 
ri  ab  amputatione  facta  Mne  mora  in  quibus¬ 
dam  casibus,  verum  etiam  ejus  necessitatem 
inevitabilem.  Postea  memorando  argumen¬ 
ta  propitia  ad  hunc  modum  medendi,  et 

dando  exempla  quae  ea  exigunt,  sic  ait : 
Reasons,  which  (notwithstanding  any 
thing  that  may  be  said  to  the  contrary) 
“  long  and  reiterated  experience  has  prov- 
‘‘  ed,  and  which  are  vindicable  upon  every 
“  principle  ofhumanity,  or  chirurgic  know» 
ledge.’’ 

M.  Larrey,  cujus  sententiam  alibi  prae* 
dixi,  qui  in  lucem  hanc  rem  multis  exem¬ 
plis  edidit, .  sic  loquitur  :  “  Les  premieres 
“  vingt-quatre  heures  sont  les  seules  heures 
de  calme  que  conserve  la  nature,  et  dont 
‘‘  il  faut  se  hater  de  profiter,  comme  ■  dans 
“  toutes  les  maladies  dangereuses,  pour  ad- 
ministrer  le  remede  necessaire.’^  In  alio 
loco  (ait)  ‘‘  si  les  blessures  qui  lesent  deux 
membres  a  la  fois  sont  de  nature  a  exiger 
Tamputation,  on  ne  doit  pas  craindre  de 
“  les  amputer  tous  deux  im  mediat  ement 
sans  laisser  d’  intervallet'' 


20 


TENTAMEN  INAUGURALE 


Dominus  Guthrie,  in  alia  parte  hujus 
opusculi  antea  dictus,  in  libro  repleto  sci¬ 
entia  et  multa  experientia  in  his  rebus,  stre¬ 
nue  affirmat,  et  compluribus  casibus  illus¬ 
trat,  quando  membrnm  adeo  vulneratur  ut 
amputationem  postulet,  hanc  debere  fieri 
inter  spatium  viginti  quatuor  horarum, 
priusquam  inflammatio  supervenit.  Sed  eo¬ 
dem  tempore  monet  nos  expectare  dum 
aeger  ab  commotione  injuriae  recuperave¬ 
rit,  et  vulnus  doluerit  ad  tactum,  et  rigi¬ 
dum,  quod  accedit  plerumque  ab  tribus  ad 
sex  horas.  Caeteroquin  si  ^  artus  detrunca¬ 
tur,  priusquam  systema  nonnihil  ab  trepi¬ 
datione  convaluerit,  vires  hominis  tolerare 
nequeunt  operationem  additam  injuriae 
priori,  et  cito  ille  morte  corripitur.  Doctor 
Thomson,  Professor  de  Chirurgia  Militari, 
sententiis  traditis  supra  assehtit,  ut  audivi 
in  praelectionibus  ejus  egregiis. 

In  opiniones  horum  auctorum,  quos  jam 
memoravi,  inductus  sum  libentissime  inire ; 
quod  dum  interfui,  cum  exercitu  Britanni¬ 
co,  expeditionibus  duabus  bellicis,  haud 
pauca  exempla  obtulerunt  sese  mihi,  quae, 
si  mens  rite  me  monuit,  clarissime  has  opi¬ 
niones  illustraverunt ;  et  liceat  mihi  hic  di¬ 
cere,  me  iterum  atque  iterum  petiisse  ami¬ 
cos  medicos  me  certiorem  facere,  de  hac  re 
summa,  et  omnes  in  eandem  sententiam  ac 
me  iniisse. 

Nunc  hoc  opusculum  ad  finem  perdu¬ 
cam,  addendo,  haud  infrequenter  officium 
deducendi  sauciatos,  post  magnum  certa¬ 
men,  ab  campo  praelii,  ad  nosocomium  mi¬ 
litare,  me  sortitum  esse.  Gemitus  horum 
fortium,  et  acerbissimos  cruciatus,  quos 
toleraverunt  in  itinere,  praesertim  illorum, 
qui  amputationem  non  sustinuerunt,  sifnul 

cum  anxietate,  quae  in  animo  mihi  se  pro¬ 
funde  infixit,  quia  vix  ullum  solamen  potui 
praebere,  meminero  quoad  vivam. 


FINIS. 


Excudebat  C.  Stewart. 


